62019TO0158_INF
Digriet tal-Qorti Ġenerali (It-Tieni Awla) tat-12 ta’ Novembru 2019 – Breyer vs Il-Kummissjoni
(Kawża T-158/19)
“Aċċess għal dokumenti – Regolament (KE) Nru 1049/2001 – Dookumenti dwar il-proġett ta’ riċerka “iBorderCtrl : Intelligent Portable Control System” – Rifjut parzjali ta’ aċċess – Eċċezzjoni ta’ inammissibbiltà – Indikazzjoni żbaljata tal-konvenuta – Rettifika tar-rikors – Ma hemmx lok li tingħata deċiżjoni”
Proċedura ġudizzjarja – Rikors promotur – Rekwiżiti formali – Identifikazzjoni tal-konvenut – Indikazzjoni żbaljata bħala konvenuta ta’ persuna differenti mill-awtur tal-att ikkontestat – Inammissibbiltà – Limiti – Elementi li jippermettu mingħajr ambigwità l-identifikazzjoni tal-konvenut
[L-ewwel paragrafu tal-Artikolu 263 TFUE; Regoli tal-Proċedura tal-Qorti Ġenerali, Artikolu 76(c))
(ara l-punti 22-25, 31)
Suġġett
Talba bbażata fuq l-Artikolu 263 TFUE u intiża għall-annullament tad-deċiżjoni tal-Aġenzija Eżekuttiva għar-Riċerka (AER) tas-17 ta’ Jannar 2019, dwar it-talba ta’ aċċess għal dokumenti mressqa mir-rikorrent skont ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
Dispożittiv
1)
Għandu jiġi kkunsidrat li l-parti li ġie ppreżentat kontriha r-rikors hija l-Aġenzija Eżekuttiva għar-Riċerka (AER).
2)
Ma hemmx lok li tingħata deċiżjoni dwar l-eċċezzjoni ta’ inammissibbiltà mqajma mill-Kummissjoni Ewropea.
3)
Patrick Breyer huwa kkundannat għall-ispejjeż relatati mal-eċċezzjoni ta’ inammissibbiltà.
4)
Ir-reġistru għandu jinnotifika r-rikors lir-AER.